Urmareste Modifică dimensiunea fontului: Play

Bucureşti, 26 apr /Agerpres/ - PSD este capabil să-şi aleagă singur liderii, susţine preşedintele Partidului Socialiştilor Europeni (PES), Sergei Stanishev.



"PSD este capabil să-şi aleagă singur liderii. Partidul Popular European ar trebui să-şi facă curat în propria curte şi să nu se mai abată de la adevăratele probleme ale României", a scris Stanishev, marţi, pe Twitter.



Partidul Naţional Liberal le-a solicitat preşedintelui Parlamentului European, Martin Schulz, şi liderului Partidului Socialiştilor Europeni, Sergei Stanishev, să aibă o poziţie faţă de hotărârea lui Liviu Dragnea de a rămâne preşedinte al PSD, deşi a primit o condamnare definitivă.



"Vă adresăm rugămintea de a avea o poziţie oficială, necesară faţă de decizia domnului Liviu Dragnea de a se menţine la conducerea PSD în pofida deciziei definitive a instanţei pentru condamnarea penală a domniei sale, pe care sperăm să o exprimaţi public", se arată într-o scrisoare transmisă de PNL preşedintelui PE şi preşedintelui PES. AGERPRES/(AS - editor: Mirela Bărbulescu)